*Az Atya nem is ítél senkit, hanem az ítéletet egészen a Fiúnak adta át,* Jn 5,22

Az ítélet emberi szemmel vizsgálva nehéz ügy. Ismeret szintjén – elképzelésem szerint – egyszerűbb Jézus helyzete, mert mindentudó. Nincs szüksége nyomozati tevékenységre a tények és a szándékok, célok feltérképezésére. Ezek mellett abszolút igazságos. Minden ítélete részrehajlástól mentes. Ugyanakkor irgalmas és kegyelmes. Meghalt minden bűnös emberért.

Ha csak a felsorolt szempontokat összegezzük, látszik: nem is olyan egyszerű az ítélet.

De az Atya teljesen megbízik a Fiúban. Tudja, hogy rábízhatja ezt a feladatot, mert minden szempontot összevetve a Fiú igazságosan ítél. Teszi mindezt az Atya igazságosságának követelményei szerint.

Számomra nagy könnyebbséget jelent a fenti mondat. Nem az én dolgom az ítélet, és a végrehajtás sem. Csak örvendezhetek, mert tudom, túl vagyok rajta és boldog jutalom vár. *Vadon Gyula*